Sodba Sodišča (osmi senat) z dne 22. januarja 2026 – Evropska komisija/Republika Bolgarija
(Zadeva C-206/23)1
(Neizpolnitev obveznosti države – Člen 258 PDEU – Okolje – Direktiva (EU) 2018/2001 – Energija iz obnovljivih virov – Neprenos in neobvestitev ukrepov za prenos – Člen 260(3) PDEU – Denarne kazni – Predlog za naložitev plačila pavšalnega zneska in dnevne denarne kazni)
Jezik postopka: bolgarščina
Stranki
Tožeča stranka: Evropska komisija (zastopnika: B. De Meester in E. Rousseva, agenta)
Tožena stranka: Republika Bolgarija (zastopnika: T. Mitova in S. Ruseva, agenta)
Izrek
Republika Bolgarija s tem, da v roku, določenem v obrazloženem mnenju Evropske komisije z dne 2. decembra 2021, ni sprejela zakonov in drugih predpisov, potrebnih za uskladitev z Direktivo (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov, in posledično s tem, da o teh zakonih in drugih predpisih ni obvestila Komisije, ni izpolnila obveznosti iz člena 36 te direktive.
Republika Bolgarija s tem, da na dan, ko je Sodišče presojalo dejansko stanje, ni sprejela ukrepov, potrebnih za prenos določb Direktive 2018/2001 v nacionalno pravo, in zato Evropske komisije o teh ukrepih ni obvestila, še vedno ni izpolnila svojih obveznosti.
Republika Bolgarija mora Evropski komisiji plačati pavšalni znesek v višini 1.500.000 EUR.
Če bi neizpolnitev, ugotovljena v točki 1 izreka, na dan razglasitve te sodbe še vedno trajala, se Republiki Bolgariji naloži, da od tega dne in dokler te neizpolnitve obveznosti ne odpravi, Evropski komisiji plača dnevno denarno kazen v višini 9000 EUR.
Republika Bolgarija mora poleg lastnih stroškov nositi tudi stroške, ki jih je imela Evropska komisija.
____________
1 UL C 205, 12.6.2023.